Publication: Magyar Közlöny
Issue: MK-2009-22 (Year: 2009, Number: 22)
Era: 2004-2010
Section: A határozatnak sem a rendelkezõ részével, sem az indokolásával nem értek egyet. Álláspontom szerint jelen ügyben az Alkotmánybíróságnak az Országos Választási Bizottság (OVB) 231/2008. (VII. 16.) OVB határozatát meg
Paragraph Index: 764

2. Az Egyezményben részes államok megtesznek minden alkalmas intézkedést annak érdekében, hogy az iskolai fegyelmet a gyermeknek, mint emberi lénynek a méltóságával összeegyezethetõen és az Egyezménynek megfelelõen alkalmazzák.” A 43. cikk alapján „az Egyezményben vállalt kötelezettségek teljesítése területén elért elõrehaladás vizsgálatára” megalakult a Gyermek Jogainak Bizottsága (a továbbiakban: Bizottság). A 44. cikk szerint az „Egyezményben részes államok kötelezik magukat, hogy az Egyesült Nemzetek Fõtitkárának közvetítésével az Egyezményben elismert jogok érvényesítése érdekében elfogadott intézkedésekrõl és e jogok gyakorlásában elért elõrehaladásról jelentést terjesztenek a Bizottság elé...”. A 43. és a 44. cikk idézett részeibõl megállapítható, hogy a részes államok azzal még nem tesznek eleget az Egyezménybõl fakadó kötelezettségeiknek, hogy az abban szereplõ jogokat törvénybe iktatják, hanem csak azzal, ha biztosítják érvényesülésüket. Ennek megfelelõen az egyes országok 44. cikkben említett jelentéseinek értékelése során a Bizottság különös figyelmet fordít az egyes gyermeki jogok gyakorolhatóságára az adott országban. Az Egyezmény 28. cikk 2. pontjával kapcsolatban a Bizottság többször felhívta a figyelmet arra, hogy a nehezen kezelhetõ, fegyelmezetlen gyermekekkel szembeni iskolai kizárás csak végsõ eszköz lehet, és nem vezethet ahhoz, hogy az érintett gyermek nem élhet az oktatáshoz való jogával. (Lásd: Racher Hodgkin and Peter Newell: Implementation Handbook for the Convention on the Rights of the Child. Fully Revised Third Edition. UNICEF, 2007.

Source: https://magyarkozlony.hu/hivatalos-lapok/b70a3135158b574500e62b35e1e976c3cc264d79/dokumentumok/8b3cf17c0e17eeb379d52a60300443d350c31251/letoltes